ცნობილი პიანისტი ქალის, ლივ შტაინის (ნინო ბურდული) ცხოვრების ურთულეს პერიოდში, რომელიც ერთადერთი შვილის დაკარგვით არის გამოწვეული, ჩნდება გოგონა, რომლის პედაგოგობასაც მხოლოდ იმიტომ თანხმდება, რომ ის მის შვილს, ანრის იცნობდა. სიუჟეტი საინტერესოდ ვითარდება და მაყურებელიც ელოდება კულმინაციას, რომელიც ფიცარნაგზე ნაჭერ–ნაჭერ დაშვებული ფარდებისგან გაშიშვლებულ სცენაზე თამაშდება მაშინ, როდესაც ერთმანეთის პირისპირ ორი ფიგურა – ლივი და ლორა (კატო კალატოზიშვილი) – რჩება. ლორას მიმართ გაჩენილ უნდობლობას ბოლო ფინალურ სცენაში ეღება და ყველაფერი ნათელი ხდება, როდესაც წითელ ყუთში დამალული ანრის დღიურიდან ამოღებულ ჩანაწერს გვიკითხავენ.